Campeonato Brasileiro Série A 2017

Campeonato Brasileiro Série A 2017 oli Brasiilia kõrgeima jalgpalliliiga Campeonato Brasileiro Série A 61. hooaeg. Hooaeg algas 13. mail 2017 ja lõppes 3. detsembril 2017. Tiitlikaitsja oli Palmeiras. Liiga meistriks tuli seitsmendat korda Corinthians.

Klubid 
Liiga hooajal osales 20 meeskonda: 16 klubi eelmisest hooajast ja neli klubi Brasiilia jalgpalli esiliigast, mis kindlustasid endale edasipääsu kõrgliigasse.

Esiliiga võitja Atlético Clube Goianiense mängis Série A-s viimati 2012. aasta hooajal. Klubi jäi siis 19. kohale ja langes välja.

Avaí FC ja CR Vasco da Gama mängisid kõrgliigas viimati 2015. aastal. Sel hooajal said klubid vastavalt 17. koha ja 18. koha ja langesid mõlemad välja.

Esporte Clube Bahia mängis kõrgliigas viimati 2014. aasta hooajal, mil jäädi kaheksateistkümnendaks ja langeti esiliigasse.

Nad asendasid Série A-s eelmisel hooajal välja langenud Internacionali, Figueirenset, Santa Cruzi ja América Mineirot.

Campeonato Brasileiro Série A-s mängisid 2017. aasta hooajal järgmised 20 klubi:

Tabel

Kohad Lõuna-Ameerika sarjades 
Neli esimest klubi pääsesid mängima 2018. aasta Lõuna-Ameerika klubide turniiri Copa Libertadores alagrupiturniirile. 5. ja 6. koha meeskond pääses Copa Libertadorese esimesse ringi.

Kohtadele 7.–12. jäänud meeskonnad pääsesid Lõuna-Ameerika klubide karikavõistlusele Copa Sudamericana.

Statistika

Suurimad väravakütid

Kübaratrikid

Auhinnad 
Parimaks treeneriks valiti meistermeeskonna Corinthianse peatreener Fábio Carille.

Parimaks mängijaks valiti Corinthiansee ründaja Jô, kes võitis samuti Kuldse Palli auhinna (Bola de Ouro).

Hooaja uustulnukaks valiti Grêmio poolkaitsja Arthur.

Hooaja parima värava eest anti auhind São Paulo mängijale Hernanesele.
 
Hooaja sümboolsesse koosseisu valiti 11 mängijat, kellest Corinthianseset oli neli, Grêmiost kaks ning Santosest, Botafogost, São Paulost, Cruzeirost ja Fluminensest üks. Need mängijad olid ründajad Henrique Dourado (Fluminense) ja Jô (Corinthians), poolkaitsjad Bruno Silva (Botafogo), Arthur (Grêmio), Hernanes (São Paulo) ja Thiago Neves (Cruzeiro), kaitsjad Fagner (Corinthians), Pedro Geromel (Grêmio), Fabián Balbuena (Corinthians) ja Guilherme Arana (Corinthians) ning väravavaht Vanderlei (Santos). Ainsa välismängijana kuulus hooaja sümboolsesse koosseisu Paraguay mängija Fabián Balbuena .

Meistermeeskonna mängijad 
Seitsmendat korda tuli Brasiilia meistriks Corinthians.

Väravavahid Cássio Ramos (35 mängu/0 väravat), Caíque (3/0), Walter (1/0), Matheus Vidotto (0/0), Filipe (0/0)

Kaitsjad Fabián Balbuena (32/4), Fagner (31/0), Guilherme Arana (32/2), Léo Príncipe (5/0), Léo Santos (2/0), Guilherme Mantuan (1/0),  Moisés (4/0), Pablo Castro (24/0), Pedro Henrique (22/1)

Poolkaitsjad Guilherme Camacho (27/0), Danilo (2/0), Fellipe Bastos (7/0), Gabriel Girotto (33/1), Giovanni Augusto (11/1), Jádson (29/6), Marciel (3/0), Marquinhos Gabriel (25/3), Maycon (36/1), Paulo Roberto (8/0), Rodrigo Figueiredo (2/0), Rodriguinho Marinho (2/0), Warian Ameixa (0/0)

Ründajad Carlinhos (1/0), Clayson (29/4), Jô (34/18), Kâzım-Kâzım (14/1), Pedrinho (12/0), Ángel Romero (30/3)

Välislingid 
 Série A tulemused ja statistika Soccerway lehel

2017. aasta spordis
Campeonato Brasileiro Série A hooajad‎